**REGJISTRI I KËRKESAVE DHE PËRGJIGJEVE KORRIK – SHTATOR 2024**

**GJYKATA ADMINISTRATIVE E APELIT**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor*[[1]](#footnote-1)*** | **Data e kërkesës*[[2]](#footnote-2)*** | **Objekti i kërkesës*****[[3]](#footnote-3)*** | **Data e përgjigjes*[[4]](#footnote-4)*** | **Përgjigja*****[[5]](#footnote-5)*** | **Mënyra e përfundimit të kërkesës*****[[6]](#footnote-6)*** | **Tarifa*****[[7]](#footnote-7)*** |
| 1 | 24.06.2024 | Kërkesë për informacion | 02.07.2024 | Unë, \*\*\*\*\*, Gazetare e Departamentit të Informacionit, pranë Televizionit Kombëtar \*\*\*\*\* kërkoj informacion për kompensimet e burgimeve të padrejta.1.Sa vendime dëmshpërblimesh janë dhënë nga 2023 – 2024 (Janar – Qershor)?2.Në çfarë vlere shkojnë ato?3.Një vendim gjykate të zbardhur të një rasti konkret të dëmshpërblyer.4.Për çfarë veprash penale janë burgosur të pandehurit?5.Sa raste priten për t’u shqyrtuar?Në përgjigje suajës, dërguar me e-mail në datën 24.06.2024, në adresën elektronike të Zyrës për Marrëdhëniet me Publikun dhe Median të Gjykatës Administrative të Apelit, zmp.administrativeapelit@gjykata.gov.al, protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije si në vijim:Përsa i takon pikës **1.**, gjatë periudhës 01.01.2023 – 25.06.2024 rezulton që Gjykata Administrative e Apelit ka disponuar me vendime gjithsej **56** (*pesëdhjetë e gjashtë*) çështje administrative me objekt “*Kompensim për burgim të padrejtë*”.Përsa i takon pikës **2.**, ju sjellim në vëmendje që vlera e kompensimit për burgim të padrejtë caktohet nga gjyqtari për secilën çështje që shqyrton. Gjykata nuk ka një të dhënë në lidhje me vlerën totale të kompensimit për burgim të padrejtë të vendosur me vendimet e marra gjatë periudhës 01.01.2023 – 25.06.2024.Përsa i takon pikës **3.**, po ju përcjellim, në format elektronik e në formë të anonimizuar, Vendim nr. \*\*\*\*\* Dt. \*\*\*\*\* të Gjykatës Administrative të Apelit.Përsa i takon pikës **4.**, në çështjet administrative me objekt “*Kompensim për burgim të padrejtë*” vepra penale, për të cilën i është aplikuar masa e sigurimit personal palës paditëse, nuk përbën lëndë shqyrtimi nga Gjykata Administrative e Apelit. Rrjedhimisht, kjo e fundit nuk ka përgatitur ndonjë statistikë në lidhje me llojin e veprave penale, për të cilat është aplikuar gjatë hetimit paraprak, masa e sigurimit, për të cilën më pas është kërkuar kompensim. Përsa i takon pikës **5.**, për periudhën 01.01.2017 – 25.06.2024 rezulton që në Gjykatën Administrative të Apelit janë gjithsej **566** (*pesëqind e gjashtëdhjetë e gjashtë*) çështje administrative me objekt “*Kompensim për burgim të padrejtë*”, të cilat nuk kanë ende një datë planifikimi për gjykim.  | E plotë | Nuk ka |
| 2 | 05.07.2024 | Kërkesë për informacion | 08.07.202404.07.202404.07.202405.07.202408.07.2024 | Në bazë të Ligjit nr. 119 dt. 18.09.2014 “*Për të Drejtën e Informimit*” unë, \*\*\*\*\*, kërkoj të më vihet në dispozicion informacioni i mëposhtëm:A është regjistruar ankim ndaj vendimit të dhënë nga Gjykata e Shkallës së Parë \*\*\*\*\*, gjyqtar \*\*\*\*\* me këto të dhëna:-Numri i Çështjes \*\*\*\*\*-Data e Regjistrimit \*\*\*\*\*-Numri i Vendimit \*\*\*\*\*Data e Vendimit \*\*\*\*\*.Nëse po, informacion mbi statusin e çështjes, apo një kopje të vendimit nëse ekziston.Kërkesë për saktësim të palëve ndërgjyqëse dhe dërgim të vendimit të dhënë në shkallë të parë të gjykimit drejtuar kërkuesit.Saktësim i palëve ndërgjyqëse dhe dërgim i vendimit të dhënë në shkallë të parë të gjykimit nga ana e kërkuesit.Në përgjigje suajës, dërguar me e-mail në datën 04.07.2024, në adresën elektronike të Koordinatorit për të Drejtën e Informimit të Gjykatës Administrative të Apelit, vilma.yzo@gjykata.gov.al, protokolluar pranë nesh me nr.\*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), melëndë “*Kërkesë për informacion*”, ju bëjmë me dije si në vijim:Në mbështetje të nenit 3, pika 1/a dhe pika 7, të Ligjit nr. 9887, datë 10.03.2008 “*Për mbrojtjen e të dhënave personale*”, i ndryshuar, nenit 12, pika 1, të Ligjit nr. 119/2014 “*Për të drejtën e informimit*”, indryshuar, më datë 04.07.2024 dhe më datë 05.07.2024 jeni kontaktuar telefonikisht, në kontaktin telefonik \*\*\*\*\* të cilësuar në kërkesën tuaj për informacion, nga Koordinatori për të Drejtën e Informimit të Gjykatës Administrative të Apelit, në funksion të saktësimit të kërkesës për informacion, duke ju kërkuar të cilësoni pozitën tuaj proceduriale dhe të dërgoni dokumentacionin mbështetës sipas parashikimeve ligjore në fuqi në lidhje me çështjen administrative nr.\*\*\*\*\*, Date \*\*\*\*\* Regjistrimi, për të cilën Gjykata Administrative e Shkallës së Parë \*\*\*\*\* ka disponuar me Vendim nr. \*\*\*\*\* Dt.\*\*\*\*\*.Nga dokumentacioni i dërguar prej jush (Vendim nr. \*\*\*\*\* Dt. \*\*\*\*\* i Gjykatës Administrative të Shkallës së Parë \*\*\*\*\* në formë të anonimizuar; Autorizim nr.\*\*\*\*\*, datë \*\*\*\*\*, i Drejtorisë Rajonale të Autoritetit Kombëtar të Ushqimit \*\*\*\*\*, së bashku me Proceverbal Inspektimi dhe Vendim Përfundimtar; Autorizim nr. \*\*\*\*\*, datë \*\*\*\*\*, i Drejtorisë Rajonale të Autoritetit Kombëtar të Ushqimit \*\*\*\*\*, së bashku me Proceverbal Inspektimi dhe Vendim Përfundimtar) rezulton se në çështjen administrative nr. \*\*\*\*\*, Datë \*\*\*\*\* Regjistrimi, për të cilën Gjykata Administrative e Shkallës së Parë \*\*\*\*\* ka disponuar me Vendim nr. \*\*\*\*\* Dt. \*\*\*\*\*, palë e paditur është Drejtoria Rajonale e Autoritetit Kombëtar të Ushqimit \*\*\*\*\*, pra Institucioni ku ju keni ushtruar dhe/ose vazhdoni të ushtroni detyrën tuaj si inspektor. Në mbështetje e në zbatim të Ligjit nr. 119/2014 “*Për të drejtën e informimit*”, i ndryshuar, dhe Ligjit nr. 9887, datë 10.03.2008 “*Për mbrojtjen e të dhënave personale*”, i ndryshuar, të drejtën për t’u pajisur me informacion në lidhje me “*regjistrimin e ndonjë ankimi ndaj vendimit të Gjykatës Administrative të Shkallës së Parë \*\*\*\*\*... , e nëse po, informacion mbi statusin e çështjes, apo një kopje të vendimit nëse ekziston”* e gëzojnë palët ndërgjyqëse dhe/ose përfaqësuesit e tyre ligjorë. Pra, në rastin në fjalë, nëse paraqet kërkesë, është Institucioni, ku ju keni ushtruar dhe/ose vazhdoni të ushtroni detyrën tuaj si inspektor, ai që e gëzon të drejtën për t’u pajisur me informacion në lidhje me ndonjë ankim të regjistruar në Gjykatën Administrative të Apelit ndaj vendimit nr. \*\*\*\*\* Dt. \*\*\*\*\* të Gjykatës Administrative të Shkallës së Parë \*\*\*\*\*. Për këto arsye vlerësohet se dhënia e informacionit të kërkuar nga ana juaj duhet të refuzohet. | E refuzuar | Nuk ka |
| 3 | 12.07.2024 | Shprehje interesi për thellim të bashkëpunimit të ndërsjellë shoqëri civile-institucione të sistemit të drejtësisë, rendit dhe sigurisë në funksion të drejtësisë mjedisore përmes kornizave mbështetëse të Bashkimit Europian. | 22.07.2024 | Përmes kësaj letre, \*\*\*\*\*, person juridik i regjistruar në bazë të Ligjit Nr.8788 “*Për Organizatat Jo-Fitimprurëse*”, me përvojë mbi tridhjetë vjeçare në zhvillim dhe zbatim projektesh në fushën e mjedisit, ju drejtohet për të siguruar mirëkuptimin dhe bashkëpunimin tuaj për angazhimin institucional dhe pajisjen me informacion lidhur me punën që kryen institucioni juaj në fushën e drejtësisë mjedisore. Aktualisht, \*\*\*\*\* po zbaton projektin \*\*\*\*\*, bashkëfinancuar nga Komisioni Europian, në kuadër të programit \*\*\*\*\*. Projekti \*\*\*\*\* synon të shërbejë si bosht mbështetës i përbërë nga dy shtylla, përkatësisht: 1) Qasja institucionale dhe ajo publike dhe 2) Fuqizimi i kapaciteteve të sistemit të drejtësisë mjedisore në vend. Diçka e tillë pritet të arrihet përmes forcimit të koalicionit media-shoqëri civile për advokim në emër të së drejtës mjedisore, ngritje kapacitetesh tekniko-profesionale të institucioneve të drejtësisë dhe atyre të sigurisë dhe rendit në adresimin e kundërvajtjeve dhe veprave penale me karakter mjedisor si dhe në fuqizimin e komuniteteve për raportimin e shkeljeve të konstatuara në nivel lokal. Në këtë kuadër, ndër veprimtaritë kyçe të parashikuara nga projekti përfshihen ngritja e një “trupe investigative” me orientim mediatik, zhvillimi i analizave të ecurisë së rasteve të raportuara përgjatë zinxhirit të sistemit të sigurisë dhe rendit dhe përcjelljes drejt atij gjyqësor, zhvillimi i një platforme online me modalitete të shumëfishta si dhe organizimi i takimeve dhe aktiviteteve trajnuese të specializuara dhe të furnizuara me ekspertizë ndërkombëtare për tematikën në fjalë. Ne jemi të vetëdijshëm për rolin vendimtar që luan institucioni juaj për sigurimin e drejtësisë mjedisore në Shqipëri si dhe për sfidat akute me të cilat përballeni në punën tuaj. Me këtë frymë, ne besojmë se ngritja e një ure bashkëpunimi ndërmjet konsorciumit tonë (si përfaqësues të shoqërisë civile, palë kyçe interesi në këtë çështje) dhe Gjykatës Administrative të Shkallës së Parë hedh themele të shëndosha drejt vlerësimit të kësaj çëshjeje me rëndësinë e duhur. Gjithashtu, ne besojmë se përmes kësaj nisme së bashku mund të përmirësojmë shqyrtimin, hetimin dhe ndjekjen penale të shkeljeve mjedisore, duke kontribuar sadopak në përparimin e Shqipërisë në kapitujt e anëtarësimit në BE që lidhen posaçërisht me mjedisin dhe drejtësinë. Në këtë frymë, mirëpresim çfarëdolloj forme bashkëpunimi, kontakti dhe lehtësimi ndërinstitucional që i hap rrugën një pune sa më të frytshme si dhe jemi të gatshëm të ofrojmë mbështetje dhe asistencë sipas kërkesës. Në përgjigje suajës, protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Shprehje interesi për thellim të bashkëpunimit të ndërsjellë shoqëri civile-institucione të sistemit të drejtësisë, rendit dhe sigurisë në funksion të drejtësisë mjedisore përmes kornizave mbështetëse të Bashkimit Europian*”, ju bëjmë me dije se Gjykata Administrative e Apelit, për të siguruar një proces sa më transparent dhe një akses të gjerë publikut, ka hapur dhe përditëson faqen zyrtare të saj, <https://gjykata.gov.al/gjykata-administrative-e-apelit/gjykata-administrative-e-apelit>, ku çdokush mund të informohet në mënyrë të vazhdueshme mbi veprimtarinë e saj gjyqësore dhe administrative. Ideja dhe qëllimi ynë është që nëpërmjet kësaj faqeje të ofrohet një informacion i plotë mbi aktivitetin e Gjykatës, pasi ndjejmë një detyrim qytetar për ta bërë Gjykatën Administrative të Apelit një institucion transparent, të afërt, të prekshëm dhe sa më të besueshëm për publikun. Për Gjykatën Administrative të Apelit transparenca e veprimtarisë së saj mbetet një ndër angazhimet kryesore dhe ky është një prej motiveve më serioze të përpjekjeve tona për të përfshirë në këtë faqe zyrtare të internetit një informacion sa më të dobishëm, që do t’i vinte në ndihmë kujtdo që dëshiron ta marrë atë.Në mbështetje e në zbatim të Ligjit nr. 119/2014 “*Për të drejtën e informimit*”, i ndryshuar, dhe Ligjit nr. 9887/2008 “*Për mbrojtjen e të dhënave personale*”, i ndryshuar, në faqen zyrtare të Gjykatës publikohen të gjitha vendimet gjyqësore, në formë të anonimizuar për publikun dhe median, sipas parashikimeve ligjore në fuqi. Në rastet kur paraqiten kërkesa specifike për vendime të veçanta nga çdo grup interesi, ato nxirren dhe u përcillen të interesuarve në format e përcaktuara në ligj.  | E plotë | Nuk ka |
| 4 | 24.07.2024 | Kërkesë për informacion  | 26.07.2024 | Informacion për çështjen administrative nr. \*\*\*\*\*, me palë \*\*\*\*\*, objekti \*\*\*\*\*, nëse ka ndonjë datë planifikimi dhe cili gjyqtar e ka çështjen. Bashkëngjitur po ju dërgojmë prokurën e posaçme.Në përgjigje suajës në cilësinë e përfaqësuesit ligjor të palës paditëse \*\*\*\*\* me Prokurë të Posaçme Nr. \*\*\*\*\* Rep., Nr. \*\*\*\*\* Kol., dërguar me e-mail në datën 23.07.2024, në adresën elektronike të Koordinatorit për të Drejtën e Informimit të Gjykatës Administrative të Apelit, vilma.yzo@gjykata.gov.al, e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se:Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. *\*\*\*\*\* Regjistri Themeltar, datë \*\*\*\*\* Regjistrimi*, me palë: PADITËS: \*\*\*\*\*. E PADITUR: \*\*\*\*\*OBJEKTI: **\*\*\*\*\*.** Për shkak të caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 76 prot., datë 25.10.2023 “*Për rindarjen me short të ҫështjeve*” të Zëvendëskryetarit, është vendosur rindarja me short e dosjeve gjyqësore ndërmjet gjyqtarëve të kësaj Gjykate, të regjistruara nga viti 2017 e deri më 25 tetor 2023, për të cilat nuk janë kryer veprime apo shpallur për gjykim nga gjyqtarët.Me shortin elektronik të datës **\*\*\*\*\*\*** ҫështja e sipërpërmendur i ka kaluar për shqyrtim gjyqtares relatore **\*\*\*\*\*.** Trupi gjykues përbëhet nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtare).Nuk rezulton një datë planifikimi në lidhje me çështjen nr. \*\*\*\*\* Regjistri Themeltar***.***Gjithashtu, ju bëjmë me dije se, aktualisht, gjyqtarja relatore \*\*\*\*\* po gjykon ҫështje të regjistruara në vitin 2017.Çdo informacion tjetër në lidhje me ҫështjen si dhe gjurmimin e ecurisë së mëtejshme të saj mund ta gjeni edhe në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/c%C3%ABshtjet-gjyq%C3%ABsore/c%C3%ABshtjet-administrative/>) duke përdorur kodet e mëposhtme:Nr. i Çështjes:  \*\*\*\*\*.Kodi i anonimizimit:\*\*\*\*\*.            | E plotë | Nuk ka |
| 5 | 31.07.2024 | Kërkesë  | 01.08.2024 | Sikurse jeni në dijeni, për shkak të kërkesave tona të vazhdueshme drejtuar asaj Gjykate, çështja e sipërshënuar pothuajse është bërë si sëmundje e pashërueshme, që edhe pse është kthyer nga Gjykata e Lartë për RIGJYKIM, e cila për shkak të natyrës së saj, sensitive, i ka kaluar skajshëm afatet maksimale ligjore të shqyrttimit; dhe se sipas informacioneve Tuaja, deri më sot, brenda periudhës \*\*\*\*\* deri më \*\*\*\*\* janë ndërruar 6 relatore, e po ashtu edhe trupa gjykuese ; dhe se ndryshimi i relatorëve dhe gjyqtarëve aty është kthyer gati në mënyrë organizimi për ç'organizim, dhe po ashtu është bërë vazhdë dorëheqja, dhe këto kanë bërë që çështja ka mbetur pezull, pa u shqyrtuar përfundimisht. Dhe, siç duket, me këtë mënyrë organizimi e funksionimi të Gjykatës, çështja nuk do të shqyrtohet kurrë, kur bëhet fjalë për çështje jetike pensioni, ( buka e gojës) dhe si palë në këtë process gjyqësor, jam unë, pensionisti i dhunar ekonomikisht me buken e gojes, si individ i pa mbrojtur, kundër palës tjetër, të plotfuqishmit Shtet, të përfaqësuar nga sigurimet shoqërore. Kjo nënkupton qartazi se Gjykata ende nuk po kryen funksionin për drejtësidhënie, atij që i takon sipas ligjit, edhe pse kjo është kundër Reformes në Drejtësi, nga që Ajo i largohet ballafaqimit të saj me Shtetin, kur ai është shkelës ligji, si në këtë rast. Sipas informimit me shkrim nga Gjykata , me e-mail të datës \*\*\*\*\*, ku kërkoja se " *Ç'u bë me çështjen tonë për shqyrtim në dhomë këshillimi të datës \*\*\*\*\**", nga ana e asaj Gjykate më është dhënë përgjigja se: "Me date \*\*\*\*\*, ne perfundim te shqyrtimit ne dhome keshillimi te ceshtjes nr. \*\*\*\*\*, trupi gjykues ka vendosur: *" 1. Shtyrjen e dhomës së këshillimit, me qëllim paraqitjen e kërkesës për heqje dorë të gjyqtarit relator të çështjes \*\*\*\*\*.**2. Dhoma e Këshillimit të planifikohet në vijim të disponimit mbi kërkesën për heqje dorë".*Përfundimisht,1.Nuk di se ç'u bë më tej, a u miratua dorëheqja dhe nese po, kush u caktua relator; 2. Cili është disponimi i Trupit të Ri gjykues, për vazhdimësinë e shqyrtimit, dhe3. Nëse Gjykata e ka planifikuar apo do planifikohet të shqyrtohet këtë vit, apo në asnjë vit.Shpresoj mirëkuptimiin përsa shkrova pak gjatë, si dhe angazhimin Tuaj për përgjigje domethënëse, në funksionimin e Gjykatës Administrative të Apelit, për drejtësidhënie.Në përgjigje të komunikimeve tuaja elektronike të datës \*\*\*\*\*, ora \*\*\*\*\*, dhe të datës \*\*\*\*\*, ora \*\*\*\*\*, dërguar në adresën elektronike zyrtare të Zyrës për Marrëdhëniet me Publikun dhe Median të Gjykatës Administrative të Apelit, zmp.administrativeapelit@gjykata.gov.al, protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkoj informacion për çështjen gjyqësore*”, ju bëjmë me dije se:Sikurse jeni informuar me email-in e datës \*\*\*\*\*, ora \*\*\*\*\*, dërguar nga Zyra për Marrëdhëniet me Publikun dhe Median, konfirmohet çka ju është komunikuar:“*Përshëndetje,**Në përgjigje të kërkesës tuaj për informacion, ju bëhet me dije se:**1.Me kërkesë për heqje dorë nga gjykimi i çështjes,  nr. \*\*\*\*\* prot., datë \*\*\*\*\*, të gjyqtarit relator të çështjes \*\*\*\*\*i, drejtuar Zëvendëskryetarit të Gjykatës Administrative të Apelit është kërkuar heqja dorë nga gjykimi i çështjes administrative nr.\*\*\*\*\*.**2.Me vendim për pranimin e heqjes dorë nga gjykimi, nr. \*\*\*\*\* Vendimi, datë \*\*\*\*\*, të Zëvendëskryetarit të Gjykatës Administrative të Apelit është pranuar kërkesa për heqje dorë nga gjykimi e gjyqtarit relator \*\*\*\*\*.**3.Me rishortim elektronik të datës \*\*\*\*\* çështja nr. \*\*\*\*\* i ka kaluar për shqyrtim gjyqtares relatore \*\*\*\*\*.**4.Deri më sot, datë \*\*\*\*\*, nga ana e gjyqtares relatore \*\*\*\*\*, nuk është planifikuar ende një datë tjetër për gjykimin e çështjes, ku ju rezultoni palë ndërgjyqëse.**Aktualisht, gjyqtarja relatore po gjykon çështje të regjistruara gjatë vitit 2017.**Ditë të mbarë!*”. | E plotë | Nuk ka |

1. *Numri rendor i kërkesave të regjistruara në Regjistrin e Kërkesave dhe Përgjigjeve.* [↑](#footnote-ref-1)
2. *Data e regjistrimit të kërkesës.* [↑](#footnote-ref-2)
3. *Përmbledhje e objektit të kërkesës duke u anonimizuar sipas parashikimeve ligjore në fuqi.* [↑](#footnote-ref-3)
4. *Data e kthimit të përgjigjes.* [↑](#footnote-ref-4)
5. *Përmbajtja e përgjigjes duke u anonimizuar sipas parashikimeve ligjore në fuqi.* [↑](#footnote-ref-5)
6. *Përgjigja jepet: E plotë/ E kufizuar/E refuzuar/E deleguar.* [↑](#footnote-ref-6)
7. *Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuara nga autoriteti publik.* [↑](#footnote-ref-7)